### Beslutning

Godkendt.

Afbud: Nete Vestergaard

### Sagsfremstilling

## Resume og sagens baggrund

Almene vandværker skal have et fællesregulativ som beskriver vilkårene for vandforsyning. Dette fællesregulativ er en forudsætning for, at det enkelte vandværk kan udarbejde takstblade. Der er kommet ny lovgivning som betyder at fællesregulativet skal opdateres, og de almene vandværker har derfor anmodet Kalundborg Kommune om at godkende et nyt fællesregulativ.

## Indstillinger

Direktøren indstiller, at regulativet godkendes.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Almene vandværker skal have et regulativ, der fastlægger forholdet mellem vandforsyningen og forbrugeren, herunder vilkår om vandmåling, ansvaret for vedligeholdelse af stikledninger, forhold omkring lukning for vand, forsyning af erhverv, takster med mere.

De almene vandværkers nuværende regulativ er fra 2022 og lever ikke op til gældende lovgivning.  Vandværkerne har derfor i samarbejde udarbejdet et nyt regulativ på baggrund af brancheforeningens vejledning, se det nye fælles regulativ i bilag 1.

Ændringer i det nye fælles regulativ omhandler redaktionelle ændringer ift. ny lovgivning, foretaget af DANVA og Danske Vandværker (side 8, 9, 10, 12, 15, 19, 20, 21, 26, 28, 29, 30, 31, 37, 38, 40, 41 og 47) samt  præciseringer og tilføjelser, indskrevet af Kalundborg Vandråd (side 10, 13, 14, 29, 43, 47 og 48).

Regulativet er indstillet af Kalundborg Vandråd på vegne af 28 vandværker. Vandværkerne der er omfattet af regulativet er listet på side 48 i regulativet.

Administrationen anbefaler at Kommunalbestyrelsen godkender fællesregulativet.

## Økonomiske konsekvenser

Ingen bevillingsmæssige konsekvenser.

### Sagens forløb

04/12/2025 Teknik- og Miljøudvalget
Anbefales.

Afbud: Kaspar Clausen

10/12/2025 Økonomiudvalget
Anbefales.

Afbud: Kaspar Clausen